डिप्टी गवर्नर विरल आचार्य पर सचिव ने कसा तंज, किया ये ट्वीट.. - PradeshJagran
Home / PJ एक्सक्लूसिव / डिप्टी गवर्नर विरल आचार्य पर सचिव ने कसा तंज, किया ये ट्वीट..
November 4, 2018	PJ एक्सक्लूसिव, देश जागरण, बिज़नेस 19 Views
नई दिल्ली: आर्थिक मामलों के सचिव सुभाष चंद्र गर्ग ने आरबीआई के डिप्टी गवर्नर विरल आचार्य के बयान पर चुटकी ली। गर्ग ने शुक्रवार शाम ट्विटर पोस्ट के जरिए कहा कि रुपए समेत दूसरे आर्थिक मोर्चों पर अच्छे संकेत मिल रहे हैं। क्या यह बाजार की नाराजगी है?
विरल आचार्य ने पिछले हफ्ते आरबीआई की स्वतंत्रता का मुद्दा उठाते हुए कहा था कि इसकी अनदेखी करना सरकार के लिए विनाशकारी हो सकता है। उन्होंने कहा कि जो सरकार केंद्रीय बैंक की स्वायत्तता का सम्मान नहीं करती, उसे बाजार की नाराजगी झेलनी पड़ती है।
गर्ग ने रिजर्व बैंक के डिप्टी गवर्नर विरल आचार्य की हाल की टिप्पणियों पर व्यंग्य करते हुए शुक्रवार को ट्वीट किया, “डॉलर के मुकाबले रुपया 73 से कम पर ट्रेड कर रहा है, कच्चा तेल 73 डॉलर के नीचे आ गया है, सप्ताह के दौरान शेयर बाजार 4 फीसदी ऊपर रहा और बॉन्ड यील्ड्स 7.8 फीसदी के नीचे आ गया। क्या यही बाजारों का आक्रोश है?”
Rupee trading at less than 73 to a dollar, Brent crude below $73 a barrel, markets up by over 4% during the week and bond yields below 7.8%. Wrath of the markets?
— Subhash Chandra Garg (@SecretaryDEA) November 2, 2018
गर्ग हैं RBI, सरकार के बीच सेतु
सुभाष गर्ग सरकार और आरबीआई के बीच होने वाली सभी तरह की वार्ता के बीच एक तरह से सेतु का काम करते हैं। सरकार ने दो दिन पहले ही बेहद सीधे शब्दों में बयान जारी कर इस बात पर नाराजगी जाहिर की थी कि आरबीआई ने सरकार के साथ मतभेदों को सार्वजनिक कर दिया। हालांकि, वक्तव्य में यह भी कहा गया था कि सरकार और केंद्रीय बैंक, दोनों को ही अपने कामकाज में सार्वजनिक हित और भारतीय अर्थव्यवस्था की जरूरतों को देख कर चलना चाहिए।
आरबीआई की स्वतंत्रता ट्विटर पोस्ट डिप्टी गवर्नर विरल आचार्य	2018-11-04
देव श्रीवास्तव/लखीमपुर| आयल पेंटिंग से सुर्खियों में आए चित्रकार अमन गुलाटी ने गोवा के मुख्यमंत्री …